Marte Olsbu Røiseland

Marte Olsbu Røiseland (født 1990) er en norsk tidligere skiskytter fra Froland. 

Olsbu Røiseland er en av tidenes mestvinnende skiskyttere. Hun vant 13 VM-gull – to i individuelle øvelser og elleve på stafett samt tre bronsemedaljer. I olympiske leker vant hun tre gull-, to sølv- og to bronsemedaljer. Hun vant verdenscupen i skiskyting sammenlagt 2021/22.

Hun debuterte i verdenscupen i skiskyting sesongen 2012/13, da hun kom på 28.-plass på normaldistansen i Östersund. Hun har tre kongepokaler og åtte NM-gull i skiskyting, sju NM-gull i rulleskiskyting og tre gull i junior-NM i skiskyting. Hun tok gull i sprint og bronse på stafett i EM i skiskyting 2014 i Nové Město. Under VM i skiskyting 2020 i Antholz vant hun som første skiskytter sju VM-medaljer av sju mulige: fem gull og to bronse. Under OL i Beijing i 2022 vant hun fem medaljer: tre gull og to bronse.

15. mars 2023 annonserte Røiseland at hun legger opp som skiskytter  etter verdenscupavslutningen i Holmenkollen fra 16. til 19. mars 2023. Søndag 19. mars 2023 gikk hun sitt siste renn i karrieren i verdenscupen og endte på andreplass.

 Karriere 
I VM i skiskyting 2016 i Oslo gikk hun ankeretappen på Norges lag som tok gull i kvinnestafetten, etter at Synnøve Solemdal, Fanny Horn Birkeland og Tiril Eckhoff hadde sendt henne ut i ledelsen. Hun gikk også åpningsetappen for det norske laget som tok bronse i mix-stafett i samme mesterskap.. Røiseland tok sølv på 7,5 km sprint og var med på Norges lag som tok sølv på mix-stafett i vinter-OL 2018 i Pyeongchang. Hun tok sin første verdenscupseier da hun vant sprinten i Nové Město 20. desember 2018.

Hun var med på det norske laget som tok gull på mix-stafett i VM i skiskyting 2019 i Östersund, sammen med Tiril Eckhoff, Tarjei Bø og Vetle Sjåstad Christiansen. 

Under VM i skiskyting 2020 i Antholz ble Marte Olsbu Røiseland den første skiskytteren som vant sju VM-medaljer av sju mulige – fem gull og to bronse. Sammen med Tiril Eckhoff, Tarjei Bø og Johannes Thingnes Bø tok hun gull på mix-stafett. Hun ble så verdensmester på 7,5 km sprint før hun tok bronse på både jaktstarten og på 15 km normaldistanse. Sammen med Johannes Thingnes Bø tok hun gull i parstafett og hun gikk ankeretappen på det norske laget som tok gull på 4 x 6 km stafett. Hun avsluttet mesterskapet med gull på 12,5 km fellesstart.

Under VM i skiskyting 2021 i Pokljuka gikk hun ankeretappen på det norske laget som tok gull på blandet stafett. Sturla Holm Lægreid, Johannes Thingnes Bø og Tiril Eckhoff gikk de øvrige etappene. Hun gikk også ankeretappen på stafetten for kvinner der det også ble gull. Ingrid Landmark Tandrevold, Tiril Eckhoff og Ida Lien gikk de tre første etappene. Røiseland vant tre verdenscuprenn og ble nummer to i verdenscupen sammenlagt sesongen 2020/21.

I vinter-OL 2022 i Beijing gikk hun første etappe på Norges lag som tok gull i blandet stafett. De øvrige på laget var Tiril Eckhoff, Tarjei Bø og Johannes Thingnes Bø. Hun fulgte opp med bronse på normaldistansen over 15 km, gull på 7,5 km sprint, gull på jaktstart og bronse på fellesstart. For fjerde gang klarte en norsk utøver å ta fem medaljer i ett og samme OL: Den første var skytteren Otto Olsen som tok tre gull og to sølv i sommer-OL 1920 i Antwerpen, den andre var skøyteløperen Roald Larsen som i vinter-OL 1924 tok to sølv og tre bronse (sølv på 1500 m og sammenlagt, bronse på 500 m, 5000 m og 10000 m) og den tredje var Marit Bjørgen med tre gull, én sølv og én bronse i vinter-OL 2010 i Vancouver samt to gull, én sølv og to bronse i vinter-OL 2018 i Pyeongchang.

 Meritter 
 Olympiske leker 

LekerNormaldistanseSprintJaktstartFellesstartStafettMiks-stafett  2018 Pyeongchang   71.-plass Sølv  4.-plass 8.-plass 4.-plass Sølv 1.  2022 Beijing   Bronse Gull GullBronse  4.-plass Gull

 Verdensmesterskap 
MesterskapNormaldistanseSprintJaktstartFellesstartStafettMiks-stafettParstafett  2015 Kontiolax — 31.-plass 42.-plass — 5.-plass —   2016 Oslo 42.-plass 11.-plass 16.-plass 7.-plass Gull 4. Bronse 2.   2017 Hochfilzen 58.-plass 54.-plass 16.-plass 29.-plass 11.-plass 8.-plass   2019 Östersund 21.-plass 25.-plass 4.-plass 7.-plass Gull  Gull  Gull   2020 Antholz Bronse  Gull  Bronse   Gull  Gull Gull 1  Gull  2021 Pokljuka 20.-plass    6.-plass 9.-plass 4.-plass Gull 4 Gull 4 — 2023 Oberhof — 4.-plass Bronse 17.-plass 6.-plass Gull 2 Gull

 Europamesterskap 
MesterskapNormaldistanseSprintJaktstartStafett  2013 Bansko 19.-plass 9.-plass 13.-plass 4.-plass  2014 Nové Město 14.-plass Gull  7.-plass Bronse 4.

 Verdenscupen 
 Poeng: Antall verdenscup-poeng. Plass: Plassering i cup.

 Sesong Totalt 15 km Sprint Jaktstart Fellesstart Poeng Plass Poeng Plass Poeng Plass Poeng Plass Poeng Plass 2012/13 13   81.  13  51.  —  —  —  —  —  — 2013/14 110  53.  —   —  47  53.  63  42.  —  — 2014/15 143  46.  —   —  70  47.  73  30.  —  — 2015/16 352  22.  8   56.  139  22.  141  19.   64  25. 2016/17 551  12.  37  31.  172  14.  236   7.  106  16. 2017/18 450  14.  46  14.  115  21.  131  14.  158   8. 2018/19 855   4.  67  12.  326  3.  312  2.  161   4. 2019/20 597   5.  99   6.  248   4.  104   8.  146   8. 2020/21 963  2.  38   31.  302  2.  319  2.  175   4. 2021/22957  1.  31  21.  412  1.  380  1.  134  4. 2022/23 502  15.  34  24.  174  14.  169  11.  125  9. 

 Verdenscupseire 
 Dato Sted Øvelse 20. desember 2018   Nové Město  7,5 km sprint 21. desember 2018   Nové Město  10 km jaktstart 14. februar 2019   Soldier Hollow  7,5 km sprint 9. januar 2020   Oberhof  7,5 km sprint 14. februar 2020   Antholz (VM)  7,5 km sprint 23. februar 2020   Antholz (VM) 12,5 km fellesstart 13. desember 2020   Hochfilzen  10 km jaktstart 20. desember 2020   Hochfilzen  12,5 km fellesstart 20. mars 2021   Östersund  10 km jaktstart 4. desember 2021   Östersund  10 km jaktstart 12. desember 2021   Hochfilzen  10 km jaktstart 16. desember 2021   Le Grand-Bornand  7,5 km sprint 7. januar 2022   Oberhof  7,5 km sprint 9. januar 2022   Oberhof  10 km jaktstart16. januar 2022   Ruhpolding  10 km jaktstart 3. mars 2023   Nové Město  7,5 km sprint 4. mars 2023   Nové Město  10 km jaktstart

Privatliv
Den 11. august 2018 giftet hun seg med Sverre Røiseland.

 Se også 
 Liste over mestvinnende vinterolympiere
 Liste over norske mestvinnende vinterolympiere
 Gullklubben – Norske Olympiavinneres Klubb

 Referanser 

 Eksterne lenker 





Kategori:Norske skiskyttere
Kategori:Verdensmestere i skiskyting
Kategori:Olympiske mestere for Norge
Kategori:Olympiske mestere i skiskyting
Kategori:Olympiske sølvmedaljevinnere for Norge
Kategori:Olympiske sølvmedaljevinnere i skiskyting
Kategori:Medaljevinnere under Vinter-OL 2018
Kategori:Deltakere for Norge under Vinter-OL 2018
Kategori:Skiskyttere under Vinter-OL 2018
Kategori:Norgesmestere i skiskyting
Kategori:Personer fra Froland kommune
Kategori:Kongepokalvinnere i skiskyting
Kategori:Medaljevinnere under Vinter-OL 2022
Kategori:Deltakere for Norge under Vinter-OL 2022
Kategori:Skiskyttere under Vinter-OL 2022
Kategori:Vinnere av Holmenkollmedaljen
Kategori:Deltakere for Norge under VM i skiskyting 2015
Kategori:Deltakere for Norge under VM i skiskyting 2016
Kategori:Deltakere for Norge under VM i skiskyting 2017
Kategori:Deltakere for Norge under VM i skiskyting 2019
Kategori:Deltakere for Norge under VM i skiskyting 2020
Kategori:Deltakere for Norge under VM i skiskyting 2021
Kategori:Deltakere for Norge under VM i skiskyting 2023
Kategori:Europamestere i skiskyting
Kategori:Mesternes Mester-deltakere